Discovery (expedícia)

Expedícia Discovery z rokov 19011904, oficiálne známa ako Britská národná antarktická expedícia, bola prvou oficiálnou britskou prieskumnou výpravou do oblasti Antarktídy od plavby Jamesa Clarka Rossa šesťdesiat rokov predtým (18391843). Bola zorganizovaná vo veľkom rozsahu pod spoločným výborom Kráľovskej spoločnosti a Kráľovskej geografickej spoločnosti, pričom uskutočnila vedecký a geografický výskum na vtedy takmer nedotknutom kontinente. Odštartovala antarktickú kariéru mnohých, ktorí sa stali vedúcimi osobnosťami hrdinskej éry výskumu Antarktídy, vrátane Roberta Falcona Scotta, ktorý expedíciu viedol, Ernesta Shackletona, Edwarda Wilsona, Franka Wilda, Toma Creana a Williama Lashlyho. 

Vedecké výsledky výpravy pokryli rozsiahlu oblasť biológie, zoológie, geológie, meteorológie a magnetizmu. Expedícia objavila existenciu jediných antarktických údolí bez snehu, v ktorých sa nachádza najdlhšia rieka Antarktídy. Medzi ďalšie úspechy patrili objavy kolónie tučniakov cisárskych na Crozierovom myse, objav Zeme kráľa Eduarda VII. a tiež Antarktickej plošiny (cez západné vrchy), na ktorej sa nachádza južný pól. Expedícia sa pokúsila dosiahnuť južný pól a dostala sa až na dovtedy najjužnejšie dosiahnuté miesto – uvádzaných 82° 17' južnej šírky.

Ako priekopník neskorších výprav bola expedícia Discovery významným míľnikom v histórii britského výskumu Antarktídy.

 Iné projekty 

 Zdroj 

Kategória:Antarktické expedície
Kategória:Veda a technika v 1901
Kategória:Veda a technika v 1902
Kategória:Veda a technika v 1903
Kategória:Veda a technika v 1904